text:
10/2017. (IX. 29.) FM utasítása a Földművelésügyi Minisztérium közbeszerzési és beszerzési szabályzatának kiadásáról.
A Kormány tagjaink feladat- és hatásköréről szóló 152/2014. (VI. 6.) Korm. rendeletben meghatározott feladat- és hatáskörömben
eljárva – figyelemmel a jogalkotásról szóló 2010. évi CXXX. törvény 23. § (4) bekezdés c) pontjára – a közbeszerzésekre vonatkozó
egyéb jogszabályok végrehajtása érdekében az alábbiak szerint rendelkezem:
I. FEJEZET
Általános rendelkezések 1. A Szabályzat hatálya és értelmező rendelkezések
1. § (1) A  Földművelésügyi Minisztérium közbeszerzési és beszerzési szabályzata (a továbbiakban: Szabályzat)
a  közbeszerzésekről szóló 2015. évi CXLIII. törvény (a továbbiakban: Kbt.) alapelvei és rendelkezései, valamint
a  vonatkozó jogszabályok keretében, azok végrehajtása érdekében a  Kbt. 27.  § (1)  bekezdésének megfelelően
meghatározza
a) a Földművelésügyi Minisztérium (a továbbiakban: Minisztérium) árubeszerzései, építési beruházásai, építési
koncessziói, szolgáltatási koncessziói, szolgáltatásai megrendelésének egységes eljárási és felelősségi rendjét,
b) a közbeszerzési eljárások előkészítésének, lefolytatásának, belső ellenőrzésének felelősségi rendjét.
(2) A Szabályzat tárgyi hatálya alá tartoznak:
a) a Kbt. szerinti nemzeti értékhatárokat el nem érő beszerzések,
b) a Kbt. szerinti nemzeti értékhatárokat elérő vagy azt meghaladó értékű közbeszerzések,
c) a Kbt. szerinti uniós értékhatárokat elérő vagy azt meghaladó értékű közbeszerzések,
d) a Kbt. felhatalmazása alapján kiadott külön jogszabályokban meghatározott beszerzések és közbeszerzések.
2. § E Szabályzatban nem szabályozott kérdésekben a vonatkozó jogszabályok rendelkezéseit kell alkalmazni.
3. § (1) A  Minisztérium a  Kbt. és annak végrehajtási jogszabályaival kapcsolatos feladatait – a  földművelésügyi miniszter
(a továbbiakban: miniszter) irányításával, a közigazgatási államtitkár felügyelete mellett – az Intézményfelügyeleti és
Perképviseleti Főosztály, valamint a szakfőosztályok útján látja el.
(2) A  Minisztérium közbeszerzési eljárásainak lefolytatásával felelős akkreditált közbeszerzési szaktanácsadót kell
megbízni. A Minisztérium közbeszerzési eljárásainak lefolytatásával elsősorban tartós megbízási jogviszonyban álló
társaságot kell megbízni. A közigazgatási államtitkár jóváhagyásával, a beszerzés tárgya szerint illetékes szakfőosztály
vezetőjének döntése alapján a közbeszerzési eljárás lefolytatásával más olyan személy vagy szervezet is megbízható,
aki felelős akkreditált közbeszerzési szaktanácsadónak minősül, vagy amely e feladatát felelős akkreditált közbeszerzési
szaktanácsadónak minősülő természetes személy tagja vagy munkavállalója útján látja el.
(3) A  közbeszerzési eljárások szakmai előkészítését a  Minisztérium beszerzés tárgya szerint illetékes szakfőosztálya
a felelős akkreditált közbeszerzési szaktanácsadó közreműködésével végzi.
(4) A Közbeszerzési Döntőbizottság előtt zajló jogorvoslati eljárásokban, valamint a döntőbizottsági határozat bírósági
felülvizsgálata iránti eljárásban a  jogi képviseletet a  Minisztérium kormányzati szolgálati jogviszonyban álló
jogtanácsosa vagy – államtitkári, kabinetfőnöki vagy helyettes államtitkári döntés alapján – külső jogi képviselő
látja el.
(5) Ha jogszabály valamely feladatot az ajánlatkérőre előír, akkor azt a felelős akkreditált közbeszerzési szaktanácsadó
a szakfőosztály vezetőjének előzetes beleegyezésével köteles ellátni.
4. § A Szabályzat alkalmazásában:
a) ajánlatkérő: a Minisztérium,
b) döntéshozó: a  szakfőosztály vezetője által javasolt személy, aki a  miniszter, vagy a  szakterületet irányító
államtitkár vagy a szakterületet irányító helyettes államtitkár,
c) felelős akkreditált közbeszerzési szaktanácsadó: az ajánlatkérő által megbízott – az ajánlatkérő nevében eljáró –
olyan személy, aki a  felelős akkreditált közbeszerzési szaktanácsadói tevékenységről szóló 14/2016. (V.  25.)
MvM rendelet alapján a névjegyzékbe történő felvétellel felelős akkreditált közbeszerzési szaktanácsadónak
minősül, vagy olyan szervezet, amelynek a  feladatot ellátó tagja vagy munkavállalója az  előbbiekben
meghatározott módon felelős akkreditált közbeszerzési szaktanácsadónak minősül,
d) szakfőosztály: a  beszerzés vagy közbeszerzés tárgya szerinti, a  Földművelésügyi Minisztérium Szervezeti és
Működési Szabályzata (a továbbiakban: SzMSz) alapján hatáskörrel rendelkező minisztériumi főosztály,
e) témafelelős: a szakfőosztály vezetője által a szakfőosztályon dolgozók közül kijelölt személy, akinek feladata
a  szakmai szempontok képviselete az  eljárás során, kapcsolattartás az  eljárás szereplőivel, valamint
az e Szabályzatban meghatározott egyéb feladatok ellátása.
2. A Kbt. hatálya alá nem tartozó beszerzések
5. § (1) A szakfőosztály a Kbt. hatálya alá nem tartozó beszerzéseit önállóan, saját hatáskörben, a vonatkozó jogszabályok és
a Minisztérium utasításai alapján intézi.
(2) A  szakfőosztály önállóan – szükség esetén a  felelős akkreditált közbeszerzési szaktanácsadó, illetve
az Intézményfelügyeleti és Perképviseleti Főosztály bevonásával – dönt arról, hogy a tervezett beszerzés a Kbt. hatálya
alá tartozik-e.
(3) A szakfőosztály árajánlatokat kér be abban az esetben is, ha a beszerzés nem tartozik a Kbt. hatálya alá. Ha a beszerzés
tárgya lehetővé teszi, a szerződést kötő másik fél kiválasztása három árajánlat bekérése alapján történik, kivéve ha
a szerződés megkötésére a Kbt. 31–32. §-a szerinti központosított közbeszerzés keretében vagy a Kbt. 105. § (1) vagy
(2) bekezdése szerinti keretmegállapodás alapján kerül sor, valamint ha európai uniós forrásból finanszírozott pályázat
vagy projekt pályázati útmutatója a Kbt. hatálya alá nem tartozó beszerzésekre eltérő szabályokat állapít meg.
(4) Három árajánlat bekérése esetén a  szakfőosztály szerződéskötésre jogosult vezetője saját hatáskörben dönt arról,
hogy az  előre meghatározott szempontok alapján mely ajánlattevővel köt szerződést. A  lebonyolításért és
a szerződéskötésért a szakfőosztály szerződéskötésre jogosult vezetője felelős.
(5) A szakfőosztály a nettó egymillió forintot elérő vagy azt meghaladó, de a nemzeti közbeszerzési értékhatárokat el
nem érő értékű beszerzései során köteles figyelemmel lenni – a közbeszerzési értékhatárok alatti értékű beszerzések
megvalósításával és ellenőrzésével kapcsolatos szabályokról szóló 459/2016. (XII. 23.) Korm. rendeletnek
[a  továbbiakban: 459/2016. (XII. 23.) Korm. rendelet] megfelelően – arra, hogy az  ajánlattételre felhívni kívánt
gazdasági szereplőket lehetőség szerint az  ajánlatkérő székhelye (telephelye) vagy a  szerződés tárgyát képező
szolgáltatás, árubeszerzés vagy építési beruházás teljesítésének helye szerinti mikro-, kis- vagy középvállalkozások
közül válassza ki, illetve, hogy az  egyes beszerzések esetében ajánlattételre felhívni kívánt gazdasági szereplők
személyét lehetőség szerint változtassa.
(6) A Kbt. 19. § (2) és (3) bekezdése szerint számítva a nettó 50 millió forint értéket elérő azon szerződések esetében,
amelyek megkötésére nem közbeszerzési eljárás keretében kerül sor, a  szerződés megkötését, illetve módosítását
a  szakfőosztály az  Intézményfelügyeleti és Perképviseleti Főosztály útján kezdeményezi a  Miniszterelnökségnél.
A szakfőosztály a közbeszerzések központi ellenőrzéséről és engedélyezéséről szóló 320/2015. (X. 30.) Korm. rendelet
[a továbbiakban: 320/2015. (X. 30.) Korm. rendelet] 7.  melléklete szerinti, a  nem közbeszerzési eljárás keretében
megkötendő vagy módosítandó, nettó 50 millió forintot elérő értékű szerződésekre vonatkozó előterjesztést,
a szerződéstervezetet, a szerződéskötés szükségességének indokát, valamint az indokolást alátámasztó valamennyi
dokumentumot elektronikus úton megküldi az  Intézményfelügyeleti és Perképviseleti Főosztály részére
a kozbeszeljaras @ fm.g ov.h u e-mail-címre.
(7) Az  Intézményfelügyeleti és Perképviseleti Főosztály további adatokat, illetve a nem egyértelmű adatok tisztázását
kérheti, ezt követően a  beérkezett dokumentumokat továbbítja a  felelős akkreditált közbeszerzési szaktanácsadó
részére, aki azt előterjeszti a Miniszterelnökség részére.
(8) A  Miniszterelnökség hozzájárulása iránti eljárás során a  Miniszterelnökséggel a  felelős akkreditált közbeszerzési
szaktanácsadó tartja a kapcsolatot.
(9) A  (6)  bekezdés szerinti szerződés a  Miniszterelnökség hozzájárulása hiányában nem köthető meg, illetve nem
módosítható, kivéve a 320/2015. (X. 30.) Korm. rendelet 16. § (3) bekezdésében foglalt esetet.
(10) Minden szakfőosztály a nettó egymillió forintot elérő vagy meghaladó, de a Kbt. 15. § (1) bekezdés b) pontja szerinti
nemzeti értékhatárokat el nem érő értékű beszerzéseiről negyedévente, a  tárgyi negyedév utolsó napja szerinti
állapotra vonatkozóan, a  fordulónapot követő 5 munkanapon belül elektronikus úton adatszolgáltatást teljesít
az Intézményfelügyeleti és Perképviseleti Főosztály részére a kozbeszeljaras @ fm.go v.hu e-mail-címre a 10. melléklet
szerinti adatlap megküldésével.
3. A közbeszerzési eljárások során keletkezett iratok dokumentálása
6. § (1) A  közbeszerzési eljárások cselekményeinek dokumentálása és a  keletkezett iratok eredeti példányainak őrzése
a szakfőosztály feladata.
(2) A közbeszerzési eljárások során készült valamennyi irat dokumentálása a Minisztérium iratkezelési szabályzata szerint
történik.
4. Az éves összesített közbeszerzési terv, előzetes tájékoztatás, az éves statisztikai összegezés
7. § (1) Az éves összesített közbeszerzési terv elkészítéséhez a beszerzésekben érintett szakfőosztály vezetője az adott évre
tervezett és az  adott évben megkezdett beszerzésekre – ideértve a  központosított közbeszerzés útján beszerezni
kívánt árukra, szolgáltatásokra, beruházásokra is – vonatkozó adatokat minden év február 28-ig elektronikus úton
szolgáltatja az Intézményfelügyeleti és Perképviseleti Főosztály részére a kozbesze ljaras @ fm.go v.h u e-mail-címre.
(2) A szakfőosztály vezetője az 1. melléklet szerinti adatlap kitöltésével és megküldésével teljesíti az adatszolgáltatási
kötelezettségét.
(3) Az Intézményfelügyeleti és Perképviseleti Főosztály a szakfőosztályok vezetőinek adatszolgáltatása alapján elkészíti
az  éves összesített közbeszerzési terv tervezetét, amelyet vezetőjének egyetértésével terjeszt fel a  közigazgatási
államtitkár részére. A  közbeszerzési terv tervezetét felülvizsgálat előtt a  Gazdálkodási Főosztály részére be kell
mutatni. Az Intézményfelügyeleti és Perképviseleti Főosztály közbeszerzési referense a tervben az annak elkészítése
előtt indított közbeszerzési eljárásokat is megfelelően dokumentálja.
(4) A  közigazgatási államtitkár az  Intézményfelügyeleti és Perképviseleti Főosztály által felterjesztett terv alapján
javaslatot tesz az összesített közbeszerzési terv elfogadására, és jóváhagyásra továbbítja azt a miniszter részére.
(5) A  közbeszerzési terv nyilvános, melyet jóváhagyását követően – a  Sajtóiroda közreműködésével –
az Intézményfelügyeleti és Perképviseleti Főosztály közzétesz a Minisztérium honlapján.
(6) Az  Intézményfelügyeleti és Perképviseleti Főosztály minden év március 31. napjáig köteles a  Közbeszerzési
Hatóságnak, a  Miniszterelnökségnek, valamint – a  320/2015. (X. 30.) Korm. rendelet 4.  §-ára tekintettel –
az  e-közigazgatásért felelős miniszternek is megküldeni a  Minisztérium éves közbeszerzési tervét, továbbá
– a közbeszerzési terv módosításáról hozott döntést követően legkésőbb 3 munkanapon belül – tájékoztatást adni
annak módosításáról, valamint a módosítás indokairól.
(7) Az  Intézményfelügyeleti és Perképviseleti Főosztály a  Minisztérium éves összesített közbeszerzési tervét
a  központosított közbeszerzési rendszerről, valamint a  központi beszerző szervezet feladat- és hatásköréről szóló
168/2004. (V. 25.) Korm. rendelet [a továbbiakban: 168/2004. (V. 25.) Korm. rendelet] alapján tárgyév május 15. napjáig
a központi beszerző szervezet központosított közbeszerzési portálján is elektronikusan rögzíti.
(8) A Sajtóiroda – a Nemzeti Kommunikációs Hivatal által meghatározott útmutató alapján – a Nemzeti Kommunikációs
Hivatalról és a kormányzati kommunikációs beszerzések központosított közbeszerzési rendszeréről szóló 247/2014.
(X. 1.) Korm. rendelet [a továbbiakban: 247/2014. (X. 1.) Korm. rendelet] 1.  mellékletében meghatározott
kommunikációs szolgáltatásokra vonatkozóan az éves összesített beszerzési tervet és szponzorációs költségkerettervet
a tárgyévet megelőző év december 15. napjáig, a negyedéves beszerzési tervet a tárgyi negyedévet megelőző hónap
15. napjáig megküldi a Nemzeti Kommunikációs Hivatal Központosított Közbeszerzési Portálján keresztül a Nemzeti
Kommunikációs Hivatal részére.
8. § (1) A közbeszerzési terv módosítását a szakfőosztály vezetője kezdeményezi az Intézményfelügyeleti és Perképviseleti
Főosztálynál, ha előre nem látható okból előállt közbeszerzési igény vagy egyéb, a  tervben szükséges változtatás
esetén a közbeszerzési tervet módosítani kell.
(2) A  közbeszerzési terv módosítására irányuló kezdeményezésben meg kell határozni a  2.  mellékletben szereplő
adatokat, és fel kell tüntetni a közbeszerzési terv módosításának indokát.
(3) A  közbeszerzési terv módosítását a  Minisztérium érintett szakfőosztályának vezetője az  Intézményfelügyeleti és
Perképviseleti Főosztályhoz benyújtott írásos indokolást tartalmazó 2. melléklet szerinti kérelemben kezdeményezheti.
(4) A  közigazgatási államtitkár az  Intézményfelügyeleti és Perképviseleti Főosztály által felterjesztett tervmódosítás
alapján javaslatot tesz a  módosított összesített közbeszerzési terv elfogadására, és jóváhagyásra továbbítja azt
a miniszter részére. A módosításról hozott döntést a közbeszerzési referens vezeti át a Minisztérium éves összesített
közbeszerzési tervén.
9. § Az Intézményfelügyeleti és Perképviseleti Főosztály a Minisztérium éves beszerzéseiről – ideértve a központosított
közbeszerzéseket is – a felelős akkreditált közbeszerzési szaktanácsadóval közreműködve éves statisztikai összegezést
készít, melyet legkésőbb a tárgyévet követő év május 31. napjáig megküld a Közbeszerzési Hatóság részére.
II. FEJEZET
A minisztérium szervezeti egységeinek feladatai és a felelősségi szabályok
5. A minisztérium szervezeti egységeinek feladatai 10. § (1) A közbeszerzési eljárások előkészítése és lefolytatása során a közbeszerzési tervet, illetve a módosított közbeszerzési
tervet a miniszter hagyja jóvá.
(2) A közbeszerzési eljárások előkészítése és lefolytatása során a közigazgatási államtitkár
a) javaslatot tesz az összesített közbeszerzési terv elfogadására és a közbeszerzési terv módosítására,
b) jogorvoslati eljárásokban, valamint a döntőbizottsági határozat bírósági felülvizsgálata iránti eljárásban dönt
a külső jogi szakértő esetleges igénybevételéről,
c) jóváhagyja a Minisztériummal szerződéses jogviszonyban álló felelős akkreditált közbeszerzési szaktanácsadó
helyett más szakértő igénybevételét.
 (3) A közbeszerzési eljárások előkészítése és lefolytatása során a döntéshozó a következő feladatokat látja el:
a) kijelöli a  Bírálóbizottság elnökét, helyettesét és tagjait a  Kbt. 27.  § (4)  bekezdésében foglalt előírásokat
figyelembe véve,
b) dönt
ba) a külső szakmai szakértő felkéréséről,
bb) a kizárásról,
bc) az ajánlat érvénytelenségéről,
bd) a Kbt. 69. § (4) bekezdése szerinti igazolások benyújtására vonatkozó felhívás kiküldéséről,
be) az eljárás eredményességéről vagy eredménytelenségéről,
bf ) az eljárás nyerteséről,
bg) a nyertest követő legkedvezőbb ajánlatot tevőnek minősített személyről vagy szervezetről,
bh) arról, hogy jogorvoslati eljárás keretében mely személy biztosítja a Minisztérium jogi képviseletét,
bi) a felhívás visszavonásáról vagy módosításáról,
c) a  jogszabályokkal, belső utasításokkal és szabályzatokkal összhangban a  közbeszerzési eljárás
eredményeképpen a szakterületét érintő szerződéseket megköti, a szerződéseket szükség esetén módosítja,
d) hirdetmény közzététele nélkül induló tárgyalásos, illetve a Kbt. 115. §-a szerinti közbeszerzési eljárás esetében
a szakfőosztály által megjelölt, ajánlattételre felhívandó szervezeteket jóváhagyja.
11. § A szakfőosztály feladata:
a) a  közbeszerzési terv elkészítéséhez szükséges – a  szervezeti egységek igényei alapján összesített –
a  szakterületét érintő adatok szolgáltatása és azok megküldése legkésőbb a  tárgyév február 28. napjáig
az Intézményfelügyeleti és Perképviseleti Főosztály részére,
b) a közbeszerzési terv módosításához szükséges – a szervezeti egységek javaslata alapján – a szakterületet érintő
adatok szolgáltatása, módosítás kezdeményezése,
c) speciális ismereteket igénylő közbeszerzési eljárások esetén külső szakmai szakértő felkérése a döntéshozó
előzetes egyetértésével, adott esetben műszaki ellenőr biztosítása,
d) a Kbt. hatálya alá nem tartozó beszerzések lebonyolítása,
e) javaslattétel a döntéshozó részére Bírálóbizottság elnökének, helyettesének és tagjainak kijelölésére,
f ) a  Bírálóbizottságba a  közbeszerzés tárgya szerinti szakértelemmel rendelkező tag, valamint
az Intézményfelügyeleti és Perképviseleti Főosztály egyetértése mellett szükség szerint közbeszerzési és jogi
szakértelemmel rendelkező tag, továbbá a  Gazdálkodási Főosztály egyetértése mellett, szükség szerint
pénzügyi szakértelemmel rendelkező tag delegálása,
g) előzetes tájékoztató, valamint az összefoglaló tájékoztatás elkészítéséhez szükséges adatok szolgáltatása,
h) összesített közbeszerzési tervben szereplő eljárások előkészítése, ezen belül különösen:
ha) a  3.  melléklet szerinti kezdeményező irat és a  4.  melléklet szerinti pénzügyi fedezet rendelkezésre
állását igazoló ív megküldése,
hb) a Kbt. 19. §-a szerinti egybeszámítási kötelezettség betartása,
hc) a becsült érték meghatározása céljából a Kbt. 28. § (2) bekezdésében foglaltak szerinti külön vizsgálat
végzése és a vizsgálat eredményének dokumentálása,
hd) a  felelős akkreditált közbeszerzési szaktanácsadóval együttműködve az  eljárás fajtájának előzetes
kiválasztása,
he) a beszerzés tárgyának és mennyiségének meghatározása,
hf ) a beszerzés pontos megjelölése, környezetvédelmi, szakmai szempontból lényeges ajánlati, részvételi
feltételek meghatározása,
hg) a  közbeszerzési műszaki leírás és a  szerződés megfogalmazása, szerződéstervezet egyeztetése
az Intézményfelügyeleti és Perképviseleti Főosztállyal,
i) aktív részvétel a közbeszerzési eljárás lefolytatása során, így különösen
ia) a felhívás végleges szövegének szakmai szempontú jóváhagyása,
ib) a felelős akkreditált közbeszerzési szaktanácsadóval együttműködve a közbeszerzési dokumentumok
szakmai vonatkozású részeinek elkészítése,
ic) hirdetmény nélküli tárgyalásos, valamint a Kbt. 112. § (1) bekezdés b) pontja szerinti és a Kbt. 115. §-a
szerinti eljárás esetében azon ajánlattevő(k) megjelölése, akik számára a  felelős akkreditált
közbeszerzési szaktanácsadó az ajánlattételi felhívást közvetlenül megküldi,
id) a kiegészítő tájékoztatások szakmai tartalmának megfogalmazása,
ie) szükség esetén konzultációkon való részvétel,
if ) konzultációk alkalmával felmerült szakmai kérdések megválaszolása,
ig) adott esetben az eljárás egyes cselekményeihez közjegyző jelenlétének biztosítása,
ih) a Bírálóbizottság üléseinek lefolytatásához helyiség biztosítása,
ii) tárgyalásos eljárás esetén aktív részvétel a tárgyaláson,
j) a Bírálóbizottság döntési javaslatának, írásbeli szakvéleményének felterjesztése a döntéshozó részére,
k) a közbeszerzési eljárás eredményeként megkötendő szerződés előkészítése és aláírás kezdeményezése, vagy
szerződésmódosítás kezdeményezése,
ka) a szerződés véglegesítése az ajánlat és adott esetben a tárgyalás(ok) tartalma szerint,
kb) a szerződés szövegének pénzügyi ellenjegyzésre történő előterjesztése, majd a szerződés aláírásra
történő felterjesztése a Minisztérium képviseletében eljáró kötelezettségvállaló részére, ezt követően
a szerződés aláíratása a nyertes ajánlattevővel,
kc) közbeszerzési eljárás alapján megkötött szerződés esetleges módosításának szakmai, valamint a Kbt.
141. §-a szerinti indokolása a felelős akkreditált közbeszerzési szaktanácsadóval együttműködve,
kd) szükség esetén konzultáció kezdeményezése az Intézményfelügyeleti és Perképviseleti Főosztállyal
a szerződésmódosítás feltételeiről,
ke) a szerződésmódosítás előkészítése, annak előterjesztése,
kf ) a  szerződés megkötésére, illetve a  szerződésmódosításra vonatkozó azonnali adatszolgáltatás
–  hirdetmény közzététele érdekében – a  felelős akkreditált közbeszerzési szaktanácsadó, valamint
az Intézményfelügyeleti és Perképviseleti Főosztály részére,
kg) az  aláírt szerződés vagy szerződésmódosítás egy másolati példányának elektronikus úton
az  Intézményfelügyeleti és Perképviseleti Főosztály, valamint a  felelős akkreditált közbeszerzési
szaktanácsadó részére történő megküldése, aki azt a Kbt. 43. § (1) bekezdés d) pontjának megfelelően
a  szerződéskötést követően haladéktalanul közzéteszi a  Közbeszerzési Hatóság által működtetett
Közbeszerzési Adatbázisban,
kh) a tudomásszerzést követően a Kbt. 43. § (1) bekezdés b)–f ) pontja szerinti információk megküldése
a Sajtóiroda részére, ezen adatoknak a Minisztérium honlapján való közzététele érdekében,
l) amennyiben az  SzMSz másként nem rendelkezik, a  szerződés teljesítésének ellenőrzése, a  szerződő fél
teljesítésének igazolása, amelyről elektronikus úton kell tájékoztatnia az Intézményfelügyeleti és Perképviseleti
Főosztályt,
m) az  eljárások során benyújtott és keletkezett iratok tárolása, illetve irattárazása a  vonatkozó jogszabályok és
az iratkezelési szabályzatban meghatározottak szerint,
n) iratok összeállítása az illetékes ellenőrző szervek, valamint a Minisztérium belső ellenőrzését végző személyek
részére,
o) aktív részvétel, illetve szakmai segítség nyújtása – az esetleges jogorvoslati eljárásokban – a Minisztérium jogi
képviseletét ellátó személyek részére,
p) a közbeszerzési eljárás során folyamatos együttműködés az Intézményfelügyeleti és Perképviseleti Főosztállyal
és a  felelős akkreditált közbeszerzési szaktanácsadóval, valamint az  Intézményfelügyeleti és Perképviseleti
Főosztály elektronikus úton, a kozbes zeljaras @ fm.go v.h u e-mail-címen keresztül történő tájékoztatása az egyes
eljárási cselekményekről,
q) a  320/2015. (X. 30.) Korm. rendeletben előírt egyeztetések kezdeményezése az  Intézményfelügyeleti és
Perképviseleti Főosztálynál, valamint a szükséges előterjesztések elkészítése,
r) a 168/2004. (V. 25.) Korm. rendelet szerinti beszerzések bonyolításában együttműködés a felelős akkreditált
közbeszerzési szaktanácsadóval, valamint az adatszolgáltatás teljesítése,
s) a  büntetés-végrehajtási szervezet részéről a  központi államigazgatási szervek és a  rendvédelmi szervek
irányában fennálló egyes ellátási kötelezettségekről, a termékek és szolgáltatások átadás-átvételének és azok
ellentételezésének rendjéről szóló 44/2011. (III. 23.) Korm. rendelet [a továbbiakban: 44/2011. (III. 23.)
Korm. rendelet] szerinti beszerzések lebonyolítása, illetve minden év január 10. napjáig az Intézményfelügyeleti
és Perképviseleti Főosztály tájékoztatása a 44/2011. (III. 23.) Korm. rendelet tárgyi hatálya alá tartozó, tervezett
közbeszerzésekről,
t) a 247/2014. (X. 1.) Korm. rendelet tárgyi hatálya alá tartozó beszerzések és közbeszerzések kapcsán a Nemzeti
Kommunikációs Hivatal felé benyújtandó igénybejelentéshez, adatszolgáltatáshoz, kérelemhez szükséges
szakmai háttéranyag biztosítása a  Sajtóiroda részére, valamint a  247/2014. (X. 1.) Korm. rendelet szerinti
beszerzések lebonyolítása, szükség szerint egyeztetve az Intézményfelügyeleti és Perképviseleti Főosztállyal,
u) az energiahatékony beszerzésekről szóló 1849/2014. (XII. 30.) Korm. határozatban foglaltak betartása az Európai
Unió joga által meghatározott közbeszerzési értékhatárt elérő vagy azt meghaladó becsült értékű beszerzések
során, továbbá írásbeli dokumentálása az  összeegyeztethetőség hiányának, a  megvalósított beszerzés
energiahatékonysági jellemzőinek, valamint a  beszerzéssel elérhető éves energiafelhasználás megtakarítás
mértékének,
v) a  közbeszerzési és tervpályázati hirdetmények feladásának, ellenőrzésének és közzétételének szabályairól,
a hirdetmények mintáiról és egyes tartalmi elemeiről, valamint az éves statisztikai összegezésről szóló 44/2015.
(XI. 2.) MvM rendeletben előírt díjak befizetésének kezdeményezése a Gazdálkodási Főosztály felé.
12. § (1) Az  Intézményfelügyeleti és Perképviseleti Főosztály a  közbeszerzési eljárásokat koordináló, ellenőrző szervezeti
egység, amely felelős a  Minisztérium közbeszerzési tevékenységének szabályozásáért, figyelemmel kíséréséért,
a közbeszerzési eljárásokkal kapcsolatos felmérések, jelentések elkészítéséért, az ágazat hatáskörében meghirdetett
közbeszerzési eljárások általános felügyeletéért, az éves közbeszerzési terv elkészítéséért, a Minisztérium közbeszerzési
eljárásainak koordinálásáért. A közbeszerzési terv elkészítése, annak módosítása, valamint a közbeszerzési eljárások
indítása és lebonyolítása során belső koordinációs, ellenőrzési és dokumentálási feladatokat végez.
(2) Az Intézményfelügyeleti és Perképviseleti Főosztály feladata:
a) az összesített közbeszerzési terv előterjesztése a közigazgatási államtitkár részére legkésőbb a tárgyév március
10. napjáig, valamint a szakfőosztályok vezetőinek adatszolgáltatása alapján az összesített közbeszerzési terv
esetleges módosításának előterjesztése a közigazgatási államtitkár részére, továbbá a jóváhagyott összesített
közbeszerzési terv, valamint esetleges módosításának 7. § (6)–(7) bekezdésében foglaltak szerinti közzététele,
b) a közbeszerzési terv Kbt. 42. § (1) bekezdése szerinti megőrzése,
c) az  éves statisztikai összegezés elkészítése – a  felelős akkreditált közbeszerzési szaktanácsadó
közreműködésével – és megküldése a Közbeszerzési Hatóság részére, a tárgyévet követő év május 31. napjáig,
d) a  szakfőosztály igénye és adatszolgáltatása esetén előzetes tájékoztató készítése és megküldése a  felelős
akkreditált közbeszerzési szaktanácsadó részére közzététel céljából,
e) közbeszerzési eljárások nyilvántartásba vétele a kezdeményező irat alapján,
f ) közbeszerzési eljárások előkészítésével, lefolytatásával és a szerződés teljesítésével kapcsolatban keletkezett
összes irat egy másolati példányának megőrzése a Kbt. 46. § (2) bekezdésében foglaltak figyelembevételével,
g) szükség esetén az  esetleges szerződésmódosítás szakmai indokolásának vizsgálata közbeszerzési jogi
szempontból,
h) szükség szerinti kapcsolattartás a Közbeszerzési Döntőbizottsággal,
i) szükség szerinti segítségnyújtás az ajánlatkérő szervezeti egységeknek a közbeszerzési eljárások iratanyagainak
összeállításában az  illetékes ellenőrző szervek, valamint a  Minisztérium belső ellenőrzését végzők igénye
alapján,
j) szakmai segítségnyújtás – az  esetleges jogorvoslati eljárásokban – a  Minisztérium jogi képviseletét ellátók
részére,
k) iratok másolati példányának összeállítása és megküldése a  Közbeszerzési Hatóság és a  Közbeszerzési
Döntőbizottság részére,
l) a  földművelésügyi miniszter irányítása és felügyelete alá tartozó költségvetési szervek, a  tulajdonosi
joggyakorlása alá tartozó gazdasági társaságok, továbbá az azok többségi részesedésével működő gazdasági
társaságok által lefolytatott beszerzési és közbeszerzési eljárások előkészítésének egyes kérdéseiről szóló
FM utasításban meghatározott feladatok ellátása,
m) közreműködés a  320/2015. (X. 30.) Korm. rendelet szerinti előterjesztések Miniszterelnökség, valamint
az e-közigazgatásért felelős miniszter részére történő megküldésében,
n) kapcsolattartás a  Miniszterelnökséggel, valamint az  e-közigazgatásért felelős miniszter által irányított
minisztériummal a  320/2015. (X. 30.) Korm. rendelet szerinti feladatok teljesítésében a  felelős akkreditált
közbeszerzési szaktanácsadó közreműködésével,
o) a  44/2011. (III. 23.) Korm. rendelet tárgyi hatálya alá tartozó közbeszerzésekkel kapcsolatos ajánlatkérés
megküldése minden év január 20. napjáig a Központi Ellátó Szerv részére,
p) a  szakfőosztály megkeresése esetén a  közbeszerzési dokumentumok részét képező szerződéstervezet jogi
felülvizsgálata, illetve tárgyalásos eljárás, valamint versenypárbeszéd esetén – szükség szerint – részt vesz
az eljárás második szakaszában a jogi szakértelem biztosítása végett,
q) jogorvoslati eljárás vagy bírósági felülvizsgálat esetén a Minisztérium jogi képviseletének ellátása a szakfőosztály
vezetőjének bevonásával, kivéve ha a jogi képviseletet államtitkári, kabinetfőnöki vagy helyettes államtitkári
döntés alapján külső jogi képviselő látja el,
r) a Bírálóbizottságba jogi és közbeszerzési szakértelemmel rendelkező tag delegálása vagy a szakfőosztály által
delegált jogi és közbeszerzési szakértelemmel rendelkező tag jóváhagyása,
s) a 459/2016. (XII. 23.) Korm. rendelet szerinti adatszolgáltatási kötelezettség teljesítése.
 (3) Ha a  közbeszerzés tárgya szerint az  Intézményfelügyeleti és Perképviseleti Főosztály rendelkezik hatáskörrel
a közbeszerzési eljárás lefolytatására, akkor ellátja az e Szabályzatban meghatározott szakfőosztályi feladatokat is.
 (4) Az Intézményfelügyeleti és Perképviseleti Főosztály közbeszerzési referensének feladata:
a) a  közbeszerzési terv elkészítésével, jóváhagyásával és módosításával kapcsolatos adminisztratív feladatok
ellátása,
b) a közbeszerzési eljárások nyilvántartása,
c) a Minisztérium éves beszerzéseiről szóló éves statisztikai összegezés elkészítésével kapcsolatos adminisztratív
feladatok ellátása,
d) a  Kbt.-ben és a  kapcsolódó jogszabályokban meghatározott további adatszolgáltatási feladatok ellátása
a Közbeszerzési Hatóság, a Közbeszerzési Döntőbizottság, a Miniszterelnökség, valamint a Közbeszerzési és
Ellátási Főigazgatóság felé,
e) a  földművelésügyi miniszter irányítása és felügyelete alá tartozó költségvetési szervek, a  tulajdonosi
joggyakorlása alá tartozó gazdasági társaságok, továbbá az azok többségi részesedésével működő gazdasági
társaságok által lefolytatott beszerzési és közbeszerzési eljárások előkészítésének egyes kérdéseiről szóló FM
utasítás szerinti, az  Intézményfelügyeleti és Perképviseleti Főosztály feladatkörébe tartozó adminisztrációs
feladatok,
f ) a 320/2015. (X. 30.) Korm. rendelet szerinti, – jelen Szabályzatban meghatározott – az Intézményfelügyeleti és
Perképviseleti Főosztály feladatkörébe tartozó adminisztrációs feladatok ellátása,
g) a  kapcsolattartás a  szakfőosztállyal és a  felelős akkreditált közbeszerzési szaktanácsadóval a  Minisztérium
közbeszerzési eljárásai során.
(5) A Gazdálkodási Főosztály feladata:
a) a pénzügyi fedezet meglétének igazolása,
b) az esetleges ajánlati biztosíték kezelése a Kbt. 54. § (1)–(7) bekezdése alapján,
c) a  közbeszerzési eljárás alapján megkötött szerződések ellenértékének – a  teljesítésigazolás mellékletével
benyújtott számla alapján – a Kbt. és a Minisztérium utasításai szerinti teljesítése,
d) a  közbeszerzési eljárás alapján megkötött szerződések pénzügyi teljesítésének, részteljesítésének
megtörténtéről értesítés küldése az Intézményfelügyeleti és Perképviseleti Főosztály részére,
e) a megkötendő szerződések pénzügyi ellenjegyzése,
f ) a  szakfőosztály megkeresése esetén a  közbeszerzési dokumentumok részét képező szerződéstervezet
pénzügyi felülvizsgálata,
g) a  Bírálóbizottságba pénzügyi szakértelemmel rendelkező tag delegálása vagy a  szakfőosztály által delegált
pénzügyi szakértelemmel rendelkező tag jóváhagyása. 13. § (1) A Sajtóiroda feladata:
a) a  jóváhagyott közbeszerzési terv közzététele az  Intézményfelügyeleti és Perképviseleti Főosztály értesítése
alapján a Minisztérium honlapján,
b) a  Kbt. 43.  §-ában foglalt adatok, információk, dokumentumok haladéktalan közzététele – a  szakfőosztály,
az  Intézményfelügyeleti és Perképviseleti Főosztály adatszolgáltatása alapján – a Minisztérium honlapján és
a  Kbt. 43.  § (1)  bekezdés c) és d)  pontjában foglalt szerződések folyamatos elérhetővé tétele a  Kbt. 43.  §
(5) bekezdésében foglaltak szerint,
c) a 247/2014. (X. 1.) Korm. rendelet szerinti, az érintett szervezet által teljesítendő valamennyi feladat, beleértve
az  éves és negyedéves adatszolgáltatás ellátását, valamint kizárólagos kapcsolattartás a  Nemzeti
Kommunikációs Hivatallal.
(2) Az  Ellenőrzési Főosztály feladata a  lezárult közbeszerzési eljárások ellenőrzése a  jóváhagyott kockázatelemzésen
alapuló éves ellenőrzési terv alapján.
(3) A  Minisztériumhoz benyújtott beadványokat érkeztető szervezeti egység feladata a  közbeszerzési eljárásokkal
kapcsolatos iratok érkeztetése és címzettekhez való továbbítása.
(4) Az Irattár feladata az ajánlatkérő szervezeti egység által összeállított, a közbeszerzési eljárások során keletkezett iratok
kezelése a Kbt. 46. § (2) bekezdésében foglaltaknak megfelelően.
(5) A közbeszerzési eljárásban nem érintett szervezeti egység vezetőjének feladata – megkeresés esetén – a Bírálóbizottság
tagjának kijelölése.
14. § (1) A  felelős akkreditált közbeszerzési szaktanácsadó a  Minisztériummal kötött megbízási szerződésben vagy egyéb
megállapodásban foglaltak szerint a következő feladatokat látja el:
a) a Kbt.-ben és egyéb jogszabályban meghatározott feladatait,
b) a beszerzési és közbeszerzési feladatokkal kapcsolatban folyamatos közbeszerzési jogi tanácsadást,
c) a közbeszerzési eljárások teljes körű lebonyolítását,
d) közreműködik a Kbt. 43. § (1) bekezdés a)–g) pontjaiban előírt, Közbeszerzési Adatbázisban történő közzétételi
kötelezettség teljesítésében.
 (2) A közbeszerzési eljárások teljes körű lebonyolítása – különösen – az alábbi feladatokat foglalja magában:
1. a  közbeszerzési eljárás során a  jogszabályok által előírt iratok megszerkesztése, a  szakfőosztállyal és
az  Intézményfelügyeleti és Perképviseleti Főosztállyal történő folyamatos egyeztetés és ezek tájékoztatása
mellett, ezen belül különösen:
a) a  jogszabályoknak és a  Szabályzatban foglaltaknak megfelelő közbeszerzési dokumentumok
elkészítése,
b) kiegészítő tájékoztatás előzetes egyeztetést követő elkészítése és az  ajánlattevők részére történő
megküldése vagy hozzáférhetővé tétele,
2. a 320/2015. (X. 30.) Korm. rendelet szerinti engedélyezési eljárás lefolytatása,
3. ha konzultációra vagy helyszíni bejárásra kerül sor a  közbeszerzési eljárás során, az  azokon való részvétel,
valamint arról jegyzőkönyv készítése és az egyeztetést követően a jegyzőkönyv megküldése,
4. beérkezett ajánlatok hiánypótlási felhívásának, a  felvilágosítás, valamint az  indokolás kérés elkészítése és
az ajánlattevők részére történő megküldése a szakfőosztállyal történt előzetes egyeztetést követően,
5. a közbeszerzési dokumentumok ajánlattevők részére történő átadásával kapcsolatos feladatok ellátása,
6. a  kötelezően közzétételre kerülő hirdetmények megküldése a  Közbeszerzési Hatóság részére, ezen belül
különösen:
a) a Kbt. 37. § (1) bekezdésében meghatározott dokumentumok,
b) a  Kbt. 38.  § (3)  bekezdése szerinti előzetes tájékoztatót, illetve időszakos előzetes tájékoztatót
tartalmazó hirdetmény,
c) az összefoglaló tájékoztatás, valamint
d) az egyéb hirdetmények,
7. az ajánlattételi felhívás közvetlen megküldése, ha a Kbt. az eljárás megindítását ekképpen lehetővé teszi,
8. a közzétételre kerülő hirdetmények esetleges hiánypótlásának kezelése,
9. a Kbt. szerint előírt dokumentumok megküldése a Közbeszerzési Döntőbizottság részére,
10. segítségnyújtás a szakfőosztály részére az eljárás fajtájának kiválasztása terén,
11. konzultáció, helyszíni bejárás alkalmával felmerült kérdések megválaszolásának vizsgálata közbeszerzési jogi
szempontból, 12. a benyújtásra kerülő ajánlatok személyes átvétele, azokról átvételi elismervények kiadása, illetve postai úton
beérkezett ajánlatok érkeztetése,
13. részvétel és tanácsadás az  ajánlatok bontásakor, bontási jegyzőkönyv elkészítése és határidőn belüli
megküldése az ajánlattevők, a szakfőosztály és az Intézményfelügyeleti és Perképviseleti Főosztály részére,
14. tárgyalásos eljárások esetén a tárgyalások levezetése, jegyzőkönyv elkészítése és határidőn belüli megküldése
a résztvevők, a szakfőosztály és az Intézményfelügyeleti és Perképviseleti Főosztály részére,
15. javaslat előterjesztés formájában történő elkészítése a  Bírálóbizottság részére az  ajánlatok elbírálására és
értékelésére vonatkozóan,
16. adott esetben részvétel az ajánlatok elbírálására és értékelésére összehívott, valamint a Kbt. 69. § (4) bekezdése
szerinti igazolások benyújtására vonatkozó felhívás kiküldése előtti bírálóbizottsági ülésen, a Bírálóbizottság
adminisztratív feladatainak ellátása, így különösen a bírálati jegyzőkönyv elkészítése, a bírálóbizottsági ülésre
szükséges dokumentumok (döntési javaslatot tartalmazó szakvélemény, egyéni bírálati lap) előkészítése,
17. részvétel és tanácsadás az eljárás eredményének kihirdetésén, a kapcsolódó iratok elkészítése, átadása, illetve
kiküldése (összegezés) az  ajánlattevők részére, amennyiben a  Kbt. szerint nem kötelező eredményhirdetés
tartása, és arra az adott eljárásban nem is kerül sor, akkor az összegezés elkészítése és megküldése;
18. az  összegezés és a  nyertesként kihirdetni tervezett ajánlattevőnek az  eljárásban benyújtott összes iratának
megküldése a Miniszterelnökség részére, a 320/2015. (X. 30.) Korm. rendeletben előírt határidőben,
19. a szerződésmódosítás szakmai indokolásának vizsgálata közbeszerzési jogi szempontból,
20. egyéb tájékoztatások megadása, adott esetben tisztázó kérdések, indokolások elkészítése és megküldése
a Kbt.-ben és a Szabályzatban foglaltak szerint,
21. keletkezett iratok tárolása, rendszerezése az eljárás időtartama alatt, valamint az eljárás során keletkezett iratok
másolati példányainak megőrzése,
22. az eljárás során a jogszabályi előírások és e Szabályzat előírásainak betartása,
23. a jogszabályokban előírt közzétételi kötelezettség teljesítése,
24. folyamatos kapcsolattartás az  Intézményfelügyeleti és Perképviseleti Főosztály közbeszerzési referensével,
valamint a témafelelőssel,
25. összeférhetetlenségi és távolmaradási nyilatkozat tétele minden közbeszerzési eljárásban,
26. a Szabályzat 9. mellékletét képező ellenőrző lista kitöltése és annak megküldése az Intézményfelügyeleti és
Perképviseleti Főosztály részére,
27. az egyes eljárási cselekményekről az Intézményfelügyeleti és Perképviseleti Főosztály tájékoztatása.
(3) A felelős akkreditált közbeszerzési szaktanácsadó a közbeszerzési eljárás megindítása előtt a szakfőosztály vezetőjének
utasítására ütemtervet készít.
(4) Ha e  Szabályzat eltérően nem rendelkezik, az  eljárásban bármilyen dokumentum megküldése előtt és eljárási
cselekményt megelőzően a felelős akkreditált közbeszerzési szaktanácsadó elektronikus úton köteles a szakfőosztály
előzetes jóváhagyását kérni.
(5) A felelős akkreditált közbeszerzési szaktanácsadó felelősségének terjedelmét, az elvégzett eljárási cselekményeivel
kapcsolatos helytállási követelményeket, valamint a felelős akkreditált közbeszerzési szaktanácsadó ezen Szabályzat
értelmében ellátandó feladatait a Minisztériummal kötött megbízási szerződés vagy egyéb megállapodás rendezi.
15. § (1) A  Bírálóbizottság feladata az  írásbeli szakvélemény és döntési javaslat elkészítése a  döntéshozó részére a  felelős
akkreditált közbeszerzési szaktanácsadó javaslata alapján, amely javaslat azonban a Bírálóbizottság tagjait nem köti.
(2) A Bírálóbizottság tagja és elnöke az ajánlatok elbírálása során, indokolással ellátott bírálati lapot készítenek, amely
a bírálóbizottsági ülés jegyzőkönyvének mellékletét képezi.
(3) A Bírálóbizottság elnökének döntése esetén az eljárás megindítását megelőzően bírálóbizottsági ülés tartható, ahol
a Bírálóbizottság dönt a közbeszerzési dokumentumok szövegének jóváhagyásáról.
6. Felelősségi szabályok 16. § (1) A  közbeszerzési eljárások előkészítése és lefolytatása során a  közbeszerzésben közreműködő a  közreműködés
mértékéig felelős.
(2) A Bírálóbizottság elnöke felel a bizottsági ülések menetének és rendjének megtartásáért.
 (3) A  döntéshozót a  közbeszerzési eljárások során döntéshozói minőségében, a  meghozott döntés Kbt. szerinti
megalapozottságáért akkor és annyiban terheli személyes felelősség, amennyiben a Bírálóbizottság javaslataitól eltér.
7. A Bírálóbizottság 17. § (1) A Minisztériumnál eseti, eljárásonként kialakított összetételű bírálóbizottságok működnek.
 (2) A Bírálóbizottság legalább három tagból álló testület.
 (3) A Bírálóbizottságot úgy kell összeállítani, hogy abban a közbeszerzés tárgya szerinti szakmai, közbeszerzési, jogi és
pénzügyi ismeretekkel és megfelelő képzettséggel rendelkező személyek legyenek.
 (4) A  Bírálóbizottság elnöke, illetve helyettese a  szakfőosztály vezetője által javasolt, a  beszerzés tárgyára tekintettel,
hatáskörrel rendelkező osztály munkatársa. A Bírálóbizottság elnökének helyettese az elnök akadályoztatása esetén
annak jogkörében jár el.
(5) A Bírálóbizottság tagjai:
a) a  szakfőosztály vezetője által a  szakfőosztályon vagy a  Minisztérium háttérintézményeiben dolgozó
munkatársak közül javasolt, a  közbeszerzés tárgya szerinti szakértelemmel rendelkező legfeljebb három
személy, akik között minden esetben jelen van a  témafelelős. Az  építési beruházások, valamint az  építési
beruházásokhoz kapcsolódó tervezői és mérnöki szolgáltatások közbeszerzésének részletes szabályairól szóló
322/2015. (X. 30.) Korm. rendelet 4. § (1) bekezdése értelmében építési beruházás esetén a beszerzés tárgya
szerinti szakértelemnek az építési beruházás tárgyában az adott szakterületen szerzett szakirányú felsőfokú
végzettség fogadható el,
b) a Gazdálkodási Főosztály kijelölt munkatársa vagy a Gazdálkodási Főosztály egyetértése mellett a szakfőosztály
által kijelölt pénzügyi képzettséggel rendelkező munkatárs,
c) az OKJ-s közbeszerzési tanfolyam oklevelével rendelkező közbeszerzési referens vagy közbeszerzési szakjogászi
végzettséggel rendelkező munkatárs,
d) az  Intézményfelügyeleti és Perképviseleti Főosztály jogász végzettségű, kijelölt munkatársa vagy
az  Intézményfelügyeleti és Perképviseleti Főosztály egyetértése mellett a  szakfőosztály jogász végzettségű,
kijelölt munkatársa.
(6) Amennyiben az  (5)  bekezdés b)–d)  pontjaiban megjelölt valamely személy ezen pontokban meghatározott több
szakértelemmel, illetve végzettséggel is rendelkezik, akkor csak a  szükséges szakértelem mértékben kell
az (5) bekezdés b)–d) pontjaiban megjelölt tagot delegálnia a szakfőosztályoknak.
(7) Indokolt esetben további tagokra a Bírálóbizottság elnöke tehet javaslatot a döntéshozónak, vagy a döntéshozó saját
hatáskörben jelölhet ki további tagot.
(8) A döntéshozó nem lehet egyben a Bírálóbizottság elnöke, az elnök helyettese vagy tagja. A Bírálóbizottság elnöke és
tagjai, továbbá az  elnök akadályoztatása esetén annak helyettese kijelölés alapján jogosultak és kötelesek
a Bírálóbizottság munkájában – többek között annak ülésén – részt venni. Feladatukat legjobb tudásuk szerint és
a kormányzati szolgálati jogviszonyukból eredő kötelezettségük maradéktalan teljesítésével látják el.
(9) A Bírálóbizottság elnökét, helyettesét és tagjait a szakfőosztály vezetőjének javaslatára a döntéshozó jelöli ki, illetve
kéri fel az eljárást megindító hirdetmény közzététele, illetve ajánlattételi felhívás kiküldése előtt az 5. és 6. melléklet
szerinti megbízólevél alapján.
(10) Bírálóbizottsági tagok delegálására kötelesek a közbeszerzési eljárásban nem érintett szakterületek abban az esetben,
ha erre az  Intézményfelügyeleti és Perképviseleti Főosztály vagy a  szakfőosztály vezetője részéről igény merül fel.
A bírálóbizottsági tagok delegálásával kapcsolatos igény közlése írásban történik. A közbeszerzési eljárásban nem
érintett szakterület írásban jelezheti az  Intézményfelügyeleti és Perképviseleti Főosztály felé, hogy részéről
bírálóbizottsági tag kijelölését tartja szükségesnek.
(11) A Bírálóbizottság elnökének, helyettesének és tagjainak megbízása a szerződés megkötésének időpontjáig, illetve ha
a közbeszerzési eljárással kapcsolatban jogorvoslati eljárás indul, annak jogerős lezárulásáig tart.
18. § (1) A Bírálóbizottság elnöke, helyettese és tagjai felkérésüket vagy kijelölésüket az erről szóló dokumentum átvételével
tudomásul veszik. Az  ajánlatkérő nevében eljáró valamennyi személy, így különösen a  Bírálóbizottság elnöke,
helyettese és tagjai, valamint a döntéshozó összeférhetetlenségi és titoktartási nyilatkozatot tesz a 7. és 8. melléklet
részét képező „Összeférhetetlenségi és titoktartási nyilatkozat” szerint.
(2) Összeférhetetlenségi ok fennállása vagy keletkezése esetén azt az  elnök a  döntéshozónak, a  tagok az  elnöknek
kötelesek jelenteni, aki erről haladéktalanul értesíti a döntéshozót. Ez esetben a döntéshozó más személyt jelöl ki
a Bírálóbizottságba, és az összeférhetetlenséggel érintett tag vagy elnök bírálóbizottsági tagsága, illetve elnöksége
a bejelentés időpontjával megszűnik.
(3) A  vagyonnyilatkozat-tételi kötelezettségre az  egyes vagyonnyilatkozat-tételi kötelezettségekről szóló 2007. évi
CLII. törvény rendelkezéseit kell alkalmazni.
19. § (1) A Bírálóbizottság tagjai és elnöke egy-egy szavazati joggal rendelkeznek.
 (2) A  Bírálóbizottság abban az  esetben határozatképes, illetve döntési javaslattételre képes, ha ülésén legalább két
bírálóbizottsági tag és az elnök is jelen van, valamint – a Kbt. 27. § (3) bekezdésében rögzítetteknek megfelelően – két
bírálóbizottsági tag és az elnök együttesen rendelkezik a közbeszerzés tárgya szerinti, jogi, közbeszerzési és pénzügyi
szakértelemmel.
(3) A  Bírálóbizottság döntéseit egyszerű szavazattöbbséggel hozza. Szavazategyenlőség esetén az  elnök, illetve
akadályoztatása esetén helyettese szavazata dönt.
20. § (1) A Bírálóbizottság munkájának segítése érdekében – speciális esetekben, speciális ismereteket igénylő közbeszerzési
eljárások esetén – külső szakmai szakértő is felkérhető. A  külső szakmai szakértőt a  szakfőosztály vezetője kéri fel
a  Kbt. figyelembevételével, a  döntéshozó döntése alapján. A  külső szakmai szakértő szakmai anyagot készít
a  Bírálóbizottság részére, amelyben szakmai szempontok alapján összehasonlítja az  ajánlatokat, azokról részletes
szakmai összehasonlító és értékelő anyagot készít. A szakértő szavazati joggal nem rendelkezik.
(2) A külső szakmai szakértő megbízása indokolt esetben kiterjedhet az eljárás más szakaszaiban történő részvételre is,
így különösen
a) a közbeszerzési dokumentumok előkészítése során,
b) a kiegészítő tájékoztatás elkészítésében,
c) a tárgyalásos eljárás esetében a tárgyalások lefolytatásában, valamint
d) az ajánlatok elbírálásában
történő közreműködésre.
21. § (1) A Bírálóbizottság adminisztratív teendőit a felelős akkreditált közbeszerzési szaktanácsadó látja el.
 (2) A Bírálóbizottság elnökének és tagjainak teljes egészében ismerniük kell az aktuális közbeszerzési eljárás közbeszerzési
dokumentumait, ezért azt részükre a  Bírálóbizottság ülését megelőzően másolati példányban át kell adni, vagy
elektronikusan meg kell küldeni. A beérkezett ajánlatok, illetve részvételi jelentkezések egy példányát a Bírálóbizottság
elnökének át kell adni, aki gondoskodik azok eljárás alatti megőrzéséről, valamint lehetővé teszi, hogy a bírálóbizottsági
tagok abba betekintsenek.
22. § A Bírálóbizottság a közbeszerzési eljárás során a 15. § (3) bekezdése szerinti esetben a közbeszerzési dokumentumok
előkészítését, valamint az  ajánlatok bírálatát, értékelését végzi. A  Bírálóbizottság elnöke és tagjai részt vehetnek
valamennyi eljárási cselekményen, ezért azokra őket az időpont és helyszín közlésével meg kell hívni.
III. FEJEZET
A minisztérium közbeszerzési eljárásainak lefolytatása 8. Az eljárás indításának engedélyezése
23. § (1) A közbeszerzési eljárás megindításának előfeltétele, hogy az a miniszter által jóváhagyott éves összesített közbeszerzési
tervben szerepeljen, amelyet a Minisztérium tárgyév március 31. napjáig készít el a Kbt. 42. § (1) bekezdése alapján.
A  közbeszerzési terv elkészítése előtt az  ajánlatkérő indíthat közbeszerzési eljárást, amelyet a  tervben szintén
megfelelően szerepeltetni kell.
(2) A  hazai forrásból megvalósuló közbeszerzések pénzügyi forrásainak ütemezése a  Minisztérium éves költségvetési
előirányzata és a Minisztérium rendelkezésére álló egyéb pénzeszközeinek figyelembevételével, azok alapján történik.
A hazai forrásból megvalósuló közbeszerzési eljárás megindításának előfeltétele, hogy az anyagi fedezet rendelkezésre
álljon az államháztartásról szóló 2011. évi CXCV. törvény és az államháztartásról szóló törvény végrehajtásáról szóló
368/2011. (XII. 31.) Korm. rendelet (a továbbiakban: Ávr.) alapján.
(3) Az  Ávr. 45.  §-ában foglaltak szerint a  közbeszerzési eljárást megindító hirdetmény, részvételi, ajánlattételi felhívás
kötelezettségvállalásnak minősül. Ezen intézkedések kiadására – ideértve az  annak vállalására és ellenjegyzésére
vonatkozó előírásokat is – a kötelezettségvállalás általános szabályait kell alkalmazni azzal, hogy a lekötött keretet fel
kell szabadítani, amennyiben az intézkedést visszavonják.
(4) A  szakfőosztály és a  felelős akkreditált közbeszerzési szaktanácsadó a  közbeszerzési eljárás előkészítésétől annak
lezárásáig írásban a kozbeszelja ras @ fm.go v.h u e-mail-címen keresztül tájékoztatja – vagy elektronikus levelezésben
másolatban csatolja – az  Intézményfelügyeleti és Perképviseleti Főosztályt az  egyes eljárási cselekmények
megtételéről.
24. § (1) A  Minisztérium közbeszerzési eljárásának megindítását megelőzően a  szakfőosztály a  3.  melléklet szerinti, aláírt
kezdeményező iratot és a 4. melléklet szerinti, aláírt pénzügyi fedezet rendelkezésre állását igazoló dokumentumot
elektronikus úton megküldi az Intézményfelügyeleti és Perképviseleti Főosztály részére a kozbes zeljaras @ fm.g ov.h u
e-mail-címre.
(2) A felelős akkreditált közbeszerzési szaktanácsadó nevét a kezdeményező iratban fel kell tüntetni. Ha közigazgatási
államtitkár jóváhagyásával, a  beszerzés tárgya szerint illetékes szakfőosztály vezetőjének döntése alapján
– a Minisztérium közbeszerzési eljárásainak lefolytatására tartós megbízási jogviszonyban álló társaság helyett – más
személy került megbízásra a közbeszerzési eljárás lefolytatásával, akkor munkájának ellenértékét a feladat pénzügyi
előirányzatának terhére kell előirányozni.
(3) A felelős akkreditált közbeszerzési szaktanácsadó, valamint az eljárás előkészítésébe, lefolytatásába bevonásra kerülő
külső szakmai szakértő vonatkozásában a szakfőosztály összeférhetetlenségi és távolmaradási nyilatkozatot kér be.
(4) A szakfőosztály az egyes közbeszerzési eljárások esetén előzetesen megbecsüli a közbeszerzés értékét, függetlenül
attól, hogy az, illetve a beszerzés előzetes pénzügyi előirányzata szerepel-e a közbeszerzési tervben. A szakfőosztály
a közbeszerzési eljárások megindítása előtt köteles a becsült érték meghatározása céljából a Kbt. 28. § (2) bekezdésében
foglaltak szerint külön vizsgálatot végezni és annak eredményét dokumentálni. A becsült érték figyelembevételével
– a felelős akkreditált közbeszerzési szaktanácsadó koordinációjában – a szakfőosztály kiválasztja, hogy a beszerzéssel
kapcsolatban a Kbt. mely részének előírásai szerint kell eljárni.
(5) A kezdeményező iratban a szakfőosztály vezetője
a) a Kbt. hatálya alá tartozó beszerzések esetén megjelöli a beszerzés tárgyát és annak a miniszter által jóváhagyott
éves összesített közbeszerzési tervben elfoglalt helyét,
b) nyilatkozik a becsült érték meghatározásának módszeréről, valamint arról, hogy a Kbt. 19. §-ában foglaltakat
figyelembe vette-e a beszerzés előkészítése során.
 (6) A  kezdeményező iratot felülvizsgálat előtt a  Gazdálkodási Főosztály és legvégül az  Intézményfelügyeleti és
Perképviseleti Főosztály részére meg kell küldeni annak érdekében, hogy a szakfőosztályok vezetői kijelöljék azon
munkatársakat, akik részt vesznek a Bírálóbizottság munkájában.
(7) Az  Intézményfelügyeleti és Perképviseleti Főosztály közbeszerzési referense a  kezdeményező irat alapján
a közbeszerzést nyilvántartásba veszi.
9. A közbeszerzési dokumentumok 25. § (1) A kezdeményező irat alapján a közbeszerzési dokumentumok szakmai tartalmát – ennek keretében a közbeszerzés
tárgyának és mennyiségének meghatározását, a műszaki leírást és a szerződéstervezetet – a szakfőosztály készíti elő.
A közbeszerzési dokumentumokat a szakfőosztály által rendelkezésre bocsátott szakmai anyag felhasználásával és
–  különösen a  pénzügyi és gazdasági, valamint műszaki, illetőleg szakmai alkalmassági feltételek és a  bírálati
szempontok vonatkozásában – a  szakfőosztállyal való folyamatos együttműködésben a  felelős akkreditált
közbeszerzési szaktanácsadó készíti el. A felelős akkreditált közbeszerzési szaktanácsadó a rendelkezésére bocsátott
szakmai anyagot közbeszerzési jogi szempontból ellenőrzi.
(2) A  közbeszerzési műszaki leírás és a  szerződéstervezet (részletes szerződési feltételek) tartalmáért a  szakfőosztály
tartozik felelősséggel. A szerződéstervezetet az Intézményfelügyeleti és Perképviseleti Főosztállyal egyeztetni kell.
(3) A  két szakaszból álló eljárás esetén a  felelős akkreditált közbeszerzési szaktanácsadó – a  megfelelő részvételi
jelentkezés benyújtásának elősegítése érdekében – közbeszerzési dokumentumokat, a versenypárbeszédben pedig
ismertetőt köteles készíteni.
(4) Ha a közbeszerzési dokumentumok összeállítása speciális szakmai ismereteket igényel, vagy a beszerzés műszaki terv
és hatósági engedély elkészítéséhez kötött, akkor a  szakfőosztály – a  döntéshozó előzetes egyetértésével – külső
szakmai szakértőt is igénybe vehet.
26. § (1) A  szakfőosztály – a  felelős akkreditált közbeszerzési szaktanácsadóval történő koordinációja során – minden,
a  beszerzés megvalósulása tekintetében előforduló lehetőséget mérlegel, és a  felhívás elkészítése érdekében
pontosan és egyértelműen meghatározza azokat a  szakmai kritériumokat, amelyek a  beszerzés szempontjából
elengedhetetlenül fontosak, ideértve a beszerzésekhez közvetlen kapcsolódó jogszabályok megjelölését [így például,
hogy a szolgáltatás teljesítése egy bizonyos foglalkozáshoz (képesítéshez) van-e kötve, mivel ez esetben a felhívásban
meg kell határozni az ezzel összefüggésben álló alkalmassági, illetve alkalmatlansági szempontot, illetve szempontokat
és az arra, azokra vonatkozó igazolási módot]. A szakfőosztály a Minisztérium által a beszerzés során érvényesíteni
kívánt szakmapolitikai célkitűzéseknek megfelelően jár el.
(2) A  közbeszerzési eljárásokban lehetőség szerint figyelemmel kell lenni a  környezetvédelmi szempontokra is, így
például adott esetben az  EMAS regisztrációra vagy az  ISO 14001 tanúsításra, az  EU ökocímke rendszerre vagy
a  környezetbarát, környezetkímélő megkülönböztető jelzés használatának feltételrendszeréről szóló 29/1997.
(VIII. 29.) KTM rendelet szerinti környezetbarát termék minősítés feltételeire.
(3) Az  ajánlati biztosíték követelményeiről, szükségességéről, kikötése esetén formájáról, mértékéről a  szakfőosztály
dönt. Az ajánlati biztosíték – Kbt.-ben foglaltaknak megfelelő – kezeléséről, nyilvántartásáról, illetve visszafizetéséről
a Gazdálkodási Főosztály gondoskodik.
27. § (1) A felelős akkreditált közbeszerzési szaktanácsadó az eljárás megindítását megelőzően – elektronikus úton – szakmai
szempontú véleményezésre és jóváhagyásra megküldi a  közbeszerzési dokumentumokat a  szakfőosztály vezetője
részére, valamint tájékoztatásul az Intézményfelügyeleti és Perképviseleti Főosztály közbeszerzési referense részére.
A szakfőosztály a jóváhagyását módosító észrevételek átvezetéséhez kötheti.
(2) A  szakfőosztály vezetője egy kísérőlevél mellékleteként az  általa jóváhagyott közbeszerzési dokumentumokat
elektronikus úton a  kozbesz eljaras @ fm.go v.h u e-mail-címre, „Word” formátumban és szkennelve is megküldi
az  Intézményfelügyeleti és Perképviseleti Főosztály vezetője vagy általa írásban meghatalmazott személy részére,
kérve a  közbeszerzési eljárás megindítását. Az  Intézményfelügyeleti és Perképviseleti Főosztály közbeszerzési
referense a  megküldött dokumentumokat haladéktalanul, elektronikus úton továbbítja a  felelős akkreditált
közbeszerzési szaktanácsadó részére, egyben megbízza őt a közbeszerzési eljárás megindításával, illetve amennyiben
a  tervezett közbeszerzés a 320/2015. (X. 30.) Korm. rendelet hatálya alá tartozik, felkéri az abban foglaltak szerinti
előzetes engedélyeztetési eljárás lebonyolítására.
(3) Amennyiben a  tervezett közbeszerzés a 320/2015. (X. 30.) Korm. rendelet hatálya alá tartozik, a  felelős akkreditált
közbeszerzési szaktanácsadó, amennyiben szükséges a közbeszerzési eljárás megindítása előtt a 320/2015. (X. 30.)
Korm. rendelet szerinti előterjesztést és mellékleteit – ideértve a  szakfőosztály által jóváhagyott felhívást és
a  közbeszerzési dokumentumokat – megküldi a  Miniszterelnökség, a  320/2015. (X. 30.) Korm. rendelet 4.  §-ára
tekintettel pedig az e-közigazgatásért felelős miniszter részére.
(4) A  felelős akkreditált közbeszerzési szaktanácsadó a  közbeszerzési eljárást csak az  Intézményfelügyeleti és
Perképviseleti Főosztály vezetője vagy az általa írásban meghatalmazott személy (2) bekezdés szerinti, elektronikus
úton megküldött értesítése alapján, és amennyiben a beszerzés a 320/2015. (X. 30.) Korm. rendelet hatálya alá tartozik,
és az  eljárás megindítását megelőzően az  előterjesztés és mellékletei a  Miniszterelnökség részére megküldésre
kerültek, úgy csak a Miniszterelnökséget vezető miniszter, valamint az e-közigazgatásért felelős miniszter engedélye
esetén indíthatja meg.
(5) Ha a 320/2015. (X. 30.) Korm. rendelet rendelkezései szerint a Miniszterelnökség a közbeszerzési eljárásba szakértőt
delegál, a  közbeszerzési eljárás lefolytatásában részt vevő személyek kötelesek vele együttműködni. A  felelős
akkreditált közbeszerzési szaktanácsadó – az Intézményfelügyeleti és Perképviseleti Főosztály egyidejű tájékoztatása
mellett – az eljárás során keletkezett iratokat folyamatosan – az eljárás későbbi szakaszában történő becsatlakozás
esetén visszamenőlegesen is – megküldi a delegált szakértőnek, akit valamennyi eljárási cselekményről megfelelő
időben, írásban tájékoztat.
28. § (1) A  felelős akkreditált közbeszerzési szaktanácsadó a  szakfőosztály által jóváhagyott és az  Intézményfelügyeleti és
Perképviseleti Főosztály vezetője vagy az általa írásban meghatalmazott személy által elektronikus úton megküldött
felhívást közzétételre megküldi a Közbeszerzési Értesítő Szerkesztőbizottsága részére.
(2) A  felelős akkreditált közbeszerzési szaktanácsadó a  szakfőosztály vezetőjének megbízása alapján a  Kbt. 113.  §-a
szerinti eljárás esetén összefoglaló tájékoztatást küld a Közbeszerzési Hatóság részére.
(3) A hirdetmény közzététele nélküli tárgyalásos és a Kbt. 115. §-a szerinti eljárás esetén a felelős akkreditált közbeszerzési
szaktanácsadó a szakfőosztály által jóváhagyott és az Intézményfelügyeleti és Perképviseleti Főosztály vezetője vagy
az általa írásban meghatalmazott személy által elektronikus úton megküldött ajánlattételi felhívást az ajánlattevők
részére megküldi, és ha a  Kbt. 103.  §-át alkalmazni kell, akkor a  Közbeszerzési Hatóságot tájékoztatja az  eljárás
megindításáról.
(4) A  (3)  bekezdés szerinti esetben a  felelős akkreditált közbeszerzési szaktanácsadó a  szakfőosztály által a  Kbt.-ben
foglaltakkal összhangban megjelölt ajánlattevő, illetve ajánlattevők részére küldi meg az ajánlattételi felhívást, míg
a  (2)  bekezdésben foglaltak alapján megindítani kívánt eljárás esetében a  felelős akkreditált közbeszerzési
szaktanácsadó a szakfőosztály által a Kbt.-ben foglaltakkal összhangban megjelölt ajánlattevő, illetve ajánlattevők
részére, valamint minden olyan gazdasági szereplőnek, aki az  összefoglaló tájékoztatás alapján az  érdeklődését
jelezte ajánlatkérőnél.
(5) A  közzétételre kerülő hirdetmény esetleges hiánypótlásáról – szükség esetén a  szakfőosztállyal történő előzetes
egyeztetést követően – a felelős akkreditált közbeszerzési szaktanácsadó gondoskodik.
29. § (1) A  közbeszerzési dokumentumokat a  felelős akkreditált közbeszerzési szaktanácsadó teszi hozzáférhetővé
az ajánlattevőknek, a felhívásban meghatározottak szerint.
(2) A felhívásban rögzíteni kell, hogy
a) a közbeszerzési dokumentumok és további iratok mely elektronikus felületről és adott esetben milyen módon
érhetőek el az érdeklődő gazdasági szereplők részéről,
b) az ajánlatokat a felelős akkreditált közbeszerzési szaktanácsadó címére kell benyújtani,
c) az  eljárással kapcsolatban további információ a  felelős akkreditált közbeszerzési szaktanácsadó címén
szerezhető be.
 (3) A  közbeszerzési dokumentumokkal kapcsolatos kiegészítő tájékoztatást, az  ajánlattevők, illetve a  részvételre
jelentkezők részére – szakmai kérdések tekintetében a  szakfőosztály adatszolgáltatásának figyelembevételével –
a  felelős akkreditált közbeszerzési szaktanácsadó adja meg, illetve teszi közzé. A  közzétételről lehetőség szerint
haladéktalanul értesíti azon gazdasági szereplőket, akik az  ajánlatkérőnél az  eljárás iránti érdeklődésüket jelezték.
A  kiegészítő tájékoztatásban foglaltakat az  Intézményfelügyeleti és Perképviseleti Főosztály közbeszerzési
referensével, valamint a szakfőosztály témafelelősével a közzétételt megelőzően egyeztetni kell.
(4) A  szakfőosztály a  megfelelő ajánlattétel elősegítése érdekében konzultációt vagy helyszíni bejárást tűzhet ki,
amelynek helyét és időpontját a  közbeszerzési dokumentumokban kell megadni. A  konzultáción, illetve helyszíni
bejáráson minden esetben részt vesz a  szakfőosztály témafelelőse és a  szakfőosztály által megbízott, a  beszerzés
tárgya szerinti szakértelemmel rendelkező személy és a felelős akkreditált közbeszerzési szaktanácsadó munkatársa.
A konzultáción, illetve helyszíni bejáráson felmerült szakmai kérdéseket a szakfőosztály válaszolja meg, a kérdések
megválaszolását a  felelős akkreditált közbeszerzési szaktanácsadó ellenőrzi közbeszerzési jogi szempontból.
A  felmerült közbeszerzési jogi kérdéseket a  felelős akkreditált közbeszerzési szaktanácsadó válaszolja meg.
A  konzultáción elhangzottakról a  felelős akkreditált közbeszerzési szaktanácsadó jegyzőkönyvet készít, amelyet
a szakfőosztállyal történt egyeztetést követően, a  jogszabályban meghatározott határidőn belül megküld az általa
ismert összes ajánlattevőnek.
(5) Indokolt esetben a  szakfőosztály vezetője az  ajánlati, illetve ajánlattételi felhívásban meghatározott ajánlattételi
határidő, illetve a  részvételi felhívásban meghatározott részvételi határidő meghosszabbításáról dönthet, ha
jogszabály azt lehetővé teszi. A szakfőosztály az erről szóló döntésről haladéktalanul tájékoztatja az Intézményfelügyeleti
és Perképviseleti Főosztály vezetőjét és a  felelős akkreditált közbeszerzési szaktanácsadót. Az  ezzel kapcsolatos
adminisztratív feladatokat, ideértve – ha jogszabály azt előírja – a  hirdetmény közzétételét is, a  felelős akkreditált
közbeszerzési szaktanácsadó látja el.
(6) A felhívás visszavonásáról és módosításáról szóló döntés meghozatalára, a Kbt.-ben meghatározott feltételekkel és
előírások betartásával, a  döntéshozó jogosult, aki döntéséről haladéktalanul tájékoztatja a  szakfőosztályt.
A  visszavonás indoka lehet különösen forrásbővítés, -megvonás, illetve -csökkentés vagy -zárolás. A  szakfőosztály
az erről szóló döntésről haladéktalanul tájékoztatja az Intézményfelügyeleti és Perképviseleti Főosztály vezetőjét és
a  felelős akkreditált közbeszerzési szaktanácsadót. A  felhívás visszavonásával és módosításával kapcsolatos
adminisztratív feladatokat, ideértve – ha jogszabály azt előírja – a  hirdetmény közzétételét is, a  felelős akkreditált
közbeszerzési szaktanácsadó látja el.
10. Az ajánlatok benyújtása és felbontása 30. § (1) Az  ajánlatok, illetve részvételi jelentkezések benyújtásakor azok átvételét a  felhívásban meghatározottak szerint
a felelős akkreditált közbeszerzési szaktanácsadó biztosítja.
(2) Az  ajánlatok, illetve részvételi jelentkezések felbontását a  felelős akkreditált közbeszerzési szaktanácsadó végzi.
Az ajánlatok felbontásakor a Bírálóbizottság tagjai jelen lehetnek.
(3) A felelős akkreditált közbeszerzési szaktanácsadó az ajánlatok felbontásáról jegyzőkönyvet készít, amelyet a Kbt.-ben
előírtakon kívül a szakfőosztálynak és az Intézményfelügyeleti és Perképviseleti Főosztálynak is megküld.
(4) Az ajánlatok bontását követően az ajánlatok egy eredeti példánya a felelős akkreditált közbeszerzési szaktanácsadó
személynél vagy szervezetnél marad, egy másolati példánya a  Bírálóbizottság elnökénél kerül elhelyezésre, aki
gondoskodik azok megőrzéséről. Az ajánlatok bontását követően a felelős akkreditált közbeszerzési szaktanácsadó
haladéktalanul megkezdi az  ajánlatok közbeszerzési jogi szempontú tételes vizsgálatát, és ezzel egyidejűleg
az ajánlatok elektronikus példányát a Bírálóbizottság tagjai számára haladéktalanul megküldi. Az ajánlatok szakmaiműszaki szempontú tételes vizsgálatát a szakfőosztály végzi.
31. § Tárgyalásos eljárások esetén a  felelős akkreditált közbeszerzési szaktanácsadó vezeti le a  tárgyalást, illetve
tárgyalásokat, azokról jegyzőkönyvet készít, és határidőn belül megküldi a  résztvevők, a  szakfőosztály és
az  Intézményfelügyeleti és Perképviseleti Főosztály részére. A  tárgyaláson a  szakfőosztály minden esetben,
az Intézményfelügyeleti és Perképviseleti Főosztály szükség szerint képviselteti magát.
11. Az ajánlatok elbírálása és értékelése 32. § (1) Amennyiben szükséges, a  felelős akkreditált közbeszerzési szaktanácsadó készíti el az  ajánlatra vagy részvételi
jelentkezésre vonatkozó hiánypótlási felhívást, felvilágosítás kérését, a Kbt. 72. §-a szerinti indokolás kérését, amelyet
a szakfőosztállyal való előzetes egyeztetést követően, az  Intézményfelügyeleti és Perképviseleti Főosztály egyidejű
tájékoztatása mellett az ajánlattevők, illetve a részvételre jelentkezők részére megküld. A Bírálóbizottság összehívását
az  eljárás bármely szakaszában – különösen az  egyes hiánypótlási felhívások kiküldése előtt – bármikor
kezdeményezheti a Bírálóbizottság elnöke, valamint a Bírálóbizottságban tag közbeszerzési referens.
(2) Bírálóbizottság összehívását kezdeményezi a  Bírálóbizottság elnöke vagy a  Bírálóbizottságban tag közbeszerzési
referens a  Kbt. 69.  § (2)–(4)  bekezdésében foglalt eljárási cselekmények előtt (a továbbiakban: előzetes bírálat) is.
A döntéshozó a Bírálóbizottság ülésén meghozott döntési javaslat alapján köteles megállapítani, hogy mely ajánlat
vagy részvételi jelentkezés érvénytelen, és hogy van-e olyan gazdasági szereplő, akit az eljárásból ki kell zárni, továbbá
a megfelelőnek talált ajánlatok az értékelési szempontok szerint értékelésre kerülnek. Mindezeket követően felhívásra
kerül – a Kbt. 69. § (4) bekezdése alapján – az értékelési szempontok szerinti legkedvezőbbnek tekinthető ajánlattevő
az  alkalmassági követelmények, valamint a  kizáró okok tekintetében az  ajánlattételi felhívásban előírt igazolások
benyújtására.
(3) Az  esetleges hiánypótlást, kiegészítő tájékoztatást, illetve indokolást követően, az  előzetes bírálatra, valamint
az  ajánlatok elbírálására és értékelésére összehívott bírálóbizottsági ülést megelőzően a  felelős akkreditált
közbeszerzési szaktanácsadó döntés-előkészítő javaslatot készít a  Bírálóbizottság részére, amely tartalmazza azt,
hogy a felelős akkreditált közbeszerzési szaktanácsadó vizsgálata alapján melyek az érvényes és érvénytelen ajánlatok,
továbbá
a) érvénytelen ajánlat esetén az érvénytelenség indokát,
b) az előzetes bírálat során – az értékelési szempontok szerinti – mely legkedvezőbbnek tekinthető ajánlattevő
részére kerüljön kiküldésre az alkalmassági követelmények, valamint a kizáró okok tekintetében az ajánlattételi
felhívásban előírt igazolások benyújtására való felhívás,
c) az ajánlatok pontozását, ha az ajánlatok bírálati szempontja a legjobb ár-érték arány szempontja volt,
d) javaslatot az  eljárás nyertesére és – a  Bírálóbizottság elnöke kérelmének megfelelően – a  következő
legkedvezőbb ajánlatot tevőnek minősített személyre vagy szervezetre,
e) javaslatot az eljárás eredményességére vagy eredménytelenségére.
33. § (1) Az  előzetes bírálatra, valamint az  ajánlatok elbírálására és értékelésére a  Bírálóbizottság elnöke vagy
a  Bírálóbizottságban tag közbeszerzési referens bírálóbizottsági ülést hív össze, amelyen szükség szerint a  felelős
akkreditált közbeszerzési szaktanácsadó is részt vesz. A bírálóbizottsági ülések megtartásához szükséges technikai
feltételeket (beléptetés, helyszín, adott esetben közjegyző jelenléte) a szakfőosztály biztosítja.
(2) Az előzetes bírálatra, valamint az ajánlatok elbírálására és értékelésére összehívott bírálóbizottsági ülést megelőzően
a  felelős akkreditált közbeszerzési szaktanácsadó elektronikus úton, aláírva, szkennelve megküldi, majd
a  bírálóbizottsági ülés kezdetén átadja a  Bírálóbizottság elnöke és tagjai részére a  32.  § (2)  bekezdése szerinti
döntés-előkészítő javaslatot.
(3) A Bírálóbizottság bírálatának alapját a 32. § (2) bekezdése szerinti döntés-előkészítő javaslat képezi, amelyhez azonban
a Bírálóbizottság nincs kötve.
34. § Ha az  ajánlattevő kizárására okot adó körülmény tisztázásához jogi szakvélemény is szükséges, a  szakfőosztály
vezetője jogi szakvélemény beszerzését kérheti az Intézményfelügyeleti és Perképviseleti Főosztálytól.
35. § (1) A felelős akkreditált közbeszerzési szaktanácsadó a Bírálóbizottság üléseiről eredeti aláírásokkal ellátott jegyzőkönyvet
készít.
(2) Az  előzetes bírálatra vonatkozó, valamint az  ajánlatok bírálata és értékelése tárgyában tartott döntés-előkészítő
ülésen a Bírálóbizottság vizsgálja és jegyzőkönyvben rögzíti az ajánlattevőkkel, illetve azok ajánlatával kapcsolatban
fennálló kizáró okokat, az ajánlattevők szerződés teljesítésére való alkalmasságát, illetve alkalmatlanságát, az ajánlatok
érvényességét, illetve érvénytelenségét, az  alkalmatlanság és érvénytelenség indokait. A  Bírálóbizottság
a döntés-előkészítő ülésről jegyzőkönyvet készít (a továbbiakban: bírálati jegyzőkönyv).
(3) A bírálati jegyzőkönyv mellékletének részét képezik a tagok indokolással és aláírással ellátott, egyéni bírálati lapjai.
 (4) A  bírálati jegyzőkönyvnek részletes indokolást kell tartalmaznia a  javasolt döntés megalapozottságát illetően.
A bírálati jegyzőkönyvben a Bírálóbizottság javaslatot tesz a döntéshozó részére arra vonatkozóan, hogy
a) mely ajánlattevőt zárja ki az eljárásból,
b) mely ajánlattevőnek érvényes és mely ajánlattevőnek érvénytelen az  ajánlata, illetve – az  előzetes bírálat
során – az értékelési szempontok szerinti mely legkedvezőbbnek tekinthető ajánlattevő részére kerül kiküldésre
az  alkalmassági követelmények, valamint a  kizáró okok tekintetében az  ajánlattételi felhívásban előírt
igazolások benyújtására való felhívás,
c) az eljárást eredményesnek vagy eredménytelennek nyilvánítsa,
d) ki legyen az eljárás nyertese,
e) mely ajánlattevővel kössön szerződést.
(5) A Bírálóbizottság kiválaszthatja a legkedvezőbb ajánlatot követő ajánlattevőt, és javasolhatja azt a döntéshozónak.
 (6) A szakfőosztály a döntés-előkészítő ülést követően felterjeszti döntésre a Bírálóbizottság előzetes bírálatra, valamint
a közbeszerzési eljárás eredményére vonatkozó – indokolást is tartalmazó – írásos javaslatát a döntéshozó részére.
 (7) A  bírálóbizottsági ülésen elkészítésre kerülő dokumentumok – az  írásbeli szakvélemény, az  egyéni bírálati lap,
valamint a bírálati jegyzőkönyv – adminisztratív előkészítését és az ülésen történő véglegesítését a felelős akkreditált
közbeszerzési szaktanácsadó végzi, oly módon, hogy a dokumentumok az ülésen aláírásra kerülhessenek.
36. § (1) A Bírálóbizottság javaslata alapján a kizárásról, az ajánlattevő szerződés teljesítésére való alkalmatlanná minősítéséről,
az  ajánlat érvénytelenségéről vagy arról, hogy az  ajánlat nem minősül érvénytelennek, továbbá az  eljárás
eredményességéről, illetve annak eredménytelenségéről, az  eljárás nyerteséről – adott esetben a  második
helyezettről – a döntéshozó dönt.
(2) Ha a döntéshozó nem fogadja el a Bírálóbizottság döntés-előkészítő javaslatát, akkor köteles írásban megindokolni,
hogy milyen okból mellőzte azt, melyek voltak a  döntését megalapozó körülmények és tények, továbbá írásbeli
utasítást kell adnia a szakfőosztály vezetője részére az eljárás további folytatásával, illetve lezárásával kapcsolatban.
12. Tájékoztatás az ajánlatok elbírálásáról 37. § (1) Ha a közbeszerzési eljárás a 320/2015. (X. 30.) Korm. rendelet hatálya alá tartozik, a közbeszerzési eljárás eredményéről
szóló írásbeli összegezés a 320/2015. (X. 30.) Korm. rendelet 12. és 13. §-ában foglaltakra tekintettel küldhető meg.
(2) A felelős akkreditált közbeszerzési szaktanácsadó
a) megadja a Kbt. 79. § (1) bekezdésében foglalt tájékoztatást,
b) a Kbt. 79. § (2) bekezdése szerint elkészíti és megküldi az összegezést.
38. § (1) A döntéshozó a Bírálóbizottság egyetértésével az összegezés megküldésétől számított huszadik napig egy alkalommal
jogosult az  összegezést módosítani, szükség esetén az  érvénytelenségről szóló tájékoztatást visszavonni, továbbá
a  már megkötött szerződéstől elállni, ha az  eredmény megküldését követően észleli, hogy az  eredmény vagy
az eredménytelenség törvénysértő volt, és a módosítás a törvénysértést orvosolja. A felelős akkreditált közbeszerzési
szaktanácsadó az erről szóló döntés esetén haladéktalanul elkészíti a módosított írásbeli összegezést, amelyet köteles
faxon vagy elektronikus úton haladéktalanul az összes ajánlattevőnek egyidejűleg megküldeni és erről a szakfőosztályt
és az Intézményfelügyeleti és Perképviseleti Főosztályt egyidejűleg tájékoztatni.
(2) Az  írásbeli összegezésben észlelt bármely elírást – névcserét, hibás névírást, szám- vagy számítási hibát vagy más
hasonló elírást – a szakfőosztály előzetes egyetértésével a felelős akkreditált közbeszerzési szaktanácsadó kijavíthatja.
A kijavított írásbeli összegezést a felelős akkreditált közbeszerzési szaktanácsadó az eredmény megküldését követő
tíz napon belül köteles egyidejűleg megküldeni az  összes ajánlattevőnek és erről a  szakfőosztályt és
az Intézményfelügyeleti és Perképviseleti Főosztályt egyidejűleg tájékoztatni.
(3) A felelős akkreditált közbeszerzési szaktanácsadó – a szakfőosztály előzetes egyetértésével – az érvényes ajánlatot
tevők kérésére köteles tájékoztatást adni a nyertes ajánlat jellemzőiről és az érvényes ajánlatot tevő által tett ajánlathoz
viszonyított előnyeiről a kérés kézhezvételétől számított öt munkanapon belül, figyelembe véve a nyertes ajánlattevő
üzleti titokhoz fűződő érdekeit.
(4) A felelős akkreditált közbeszerzési szaktanácsadó – ha azt a Kbt. előírja, a Kbt.-hez kapcsolódó külön jogszabályban
meghatározott minta szerint – az eljárás eredményéről vagy eredménytelenségéről szóló tájékoztatót hirdetmény
útján határidőben közzéteszi. A  hirdetmény feladásáról az  Intézményfelügyeleti és Perképviseleti Főosztályt
egyidejűleg tájékoztatni kell.
13. A szerződés megkötése, módosítása, teljesítése 39. § (1) A szerződéskötés előkészítéséről, annak a jogszabályban és az ajánlati, illetve ajánlattételi felhívásban meghatározott
határidőn belüli megkötéséről a szakfőosztály vezetője gondoskodik.
(2) A  kihirdetett eredmény alapján a  szerződést a  Minisztérium utasításaival és belső szabályzataival összhangban,
legalább öt eredeti példányban, a  szükséges aláírásokkal, a  szerződés aláírására jogosult köti meg. A  pénzügyi
ellenjegyzésre ugyancsak a Minisztérium utasításai és belső szabályzatai alkalmazandóak.
(3) Ha a  szerződés megkötéséig a  nyertes ajánlatot tevő (így például gazdasági társaság) jogutódlással alakul át, és
az átalakulást követőn – a felelős akkreditált közbeszerzési szaktanácsadó által dokumentált ellenőrzés eredménye
alapján – mindenben megfelel a  közbeszerzési dokumentumokban foglalt előírásoknak, továbbá az  átalakulás
a szerződés teljesítését nem teszi lehetetlenné, csak a nyertes ajánlattevő jogutódjával lehet a szerződést megkötni.
Ez  esetben a  szerződéshez mellékletben csatolni kell a  jogutódlás (átalakulás) bejegyzését elrendelő jogerős
cégbírósági végzés másolatát.
(4) A  szakfőosztály vezetője a  szerződés aláírását követően haladéktalanul köteles értesíteni a  felelős akkreditált
közbeszerzési szaktanácsadót, valamint az Intézményfelügyeleti és Perképviseleti Főosztályt a szerződés aláírásának
tényéről, annak érdekében, hogy a  felelős akkreditált közbeszerzési szaktanácsadó a  Kbt. 37.  § (2)  bekezdésének
megfelelően közzétehesse az eljárás eredményéről szóló tájékoztatót, valamint a Kbt. 43. § (1) bekezdés d) pontjának
megfelelően a  közbeszerzési eljárás alapján megkötött szerződést a  szerződéskötést követően haladéktalanul
a Közbeszerzési Adatbázisban közzétehesse.
40. § (1) A szerződés módosítása előtt a szakfőosztály vezetője egyeztet az Intézményfelügyeleti és Perképviseleti Főosztállyal
a  szerződésmódosítás eseti feltételeiről és a  Kbt. 141.  §-ában előírt feltételeknek való megfelelésről.
Az  Intézményfelügyeleti és Perképviseleti Főosztály szükség esetén megkeresi a  felelős akkreditált közbeszerzési
szaktanácsadót a tervezett módosítás Kbt. szerinti megfelelőségéről.
(2) A szerződésmódosítás indokait a szerződő feleknek – a Minisztérium részéről a szerződés aláírójának – az ügyiratban
vagy a szerződésmódosítás szövegében részletesen ismertetni kell.
(3) A 320/2015. (X. 30.) Korm. rendelet hatálya alá tartozó szerződésmódosítások esetében a módosítást megelőzően
a szakfőosztály az Intézményfelügyeleti és Perképviseleti Főosztály bevonásával, a felelős akkreditált közbeszerzési
szaktanácsadó útján kéri a  Miniszterelnökségtől, valamint a  320/2015. (X. 30.) Korm. rendelet 20.  §-ára tekintettel
az e-közigazgatásért felelős minisztertől a tervezett módosítás jóváhagyását. Ennek során a szakfőosztály a szerződést,
a módosítás tervezetét, a 320/2015. (X. 30.) Korm. rendelet szerinti előterjesztést, a módosítás indokolását, valamint
az  indokolást alátámasztó valamennyi dokumentumot elektronikus úton megküldi az  Intézményfelügyeleti és
Perképviseleti Főosztály részére a kozbe szeljaras @ fm.go v.h u e-mail-címre.
(4) Az Intézményfelügyeleti és Perképviseleti Főosztály a beküldött dokumentumokat megvizsgálja, és szükség esetén
további adatokat kérhet be, illetve a  nem egyértelmű adatok tisztázását kérheti a  szakfőosztálytól. Ezt követően
az  Intézményfelügyeleti és Perképviseleti Főosztály továbbítja a  beérkezett dokumentumokat a  felelős akkreditált
közbeszerzési szaktanácsadó részére, kérve a  Miniszterelnökség, illetve az  e-közigazgatásért felelős miniszter felé
történő engedélyezési eljárás lefolytatását.
(5) A  Miniszterelnökség, illetve az  e-közigazgatásért felelős miniszter hozzájárulása hiányában a  szerződés nem
módosítható, kivéve a 320/2015. (X. 30.) Korm. rendelet 21. § (4) bekezdésében foglaltakat.
(6) A  szerződés módosításáról a  szakfőosztály a  módosítást követően haladéktalanul tájékoztatja a  felelős akkreditált
közbeszerzési szaktanácsadót, aki elkészíti és a szakfőosztály előzetes egyetértését követően közzéteszi a módosításról
szóló hirdetményt, a  hirdetmény feladásáról egyidejűleg tájékoztatja az  Intézményfelügyeleti és Perképviseleti
Főosztályt.
41. § (1) A  Kbt. 138.  § (3) és (4)  bekezdése szerinti feltételek fennállása esetén, más megjelölt szervezet vagy személy
közreműködéséhez való hozzájárulást a szerződést a Minisztérium nevében aláíró, illetve aláírására jogosult személy
adja meg.
(2) A  teljesítésigazolás kiadására jogosult személyét a  szerződésben kell meghatározni figyelemmel a  Minisztérium
utasításaira, legalább beosztása szerint megjelölve. Közbeszerzési eljárás esetén a Kbt. 135. § (1) és (2) bekezdései is
irányadóak.
(3) A  Minisztérium köteles az  ajánlattevőnek a  szerződésben és jogszabályokban meghatározott módon
az ellenszolgáltatást megfizetni.
14. A közbeszerzések ellenőrzése 42. § (1) A  minisztériumi közbeszerzési feladatok végrehajtásának belső ellenőrzéséért az  Ellenőrzési Főosztály felelős.
Az  Ellenőrzési Főosztály a  Minisztérium lezárt – nem folyamatban lévő – közbeszerzési eljárásait jóváhagyott
kockázatelemzéssel megalapozott éves ellenőrzési terv alapján ellenőrzi.
(2) A közbeszerzésekkel kapcsolatos ellenőrzési feladatok különösen az alábbiakra terjednek ki:
a) a Kbt.-ben előírt szabályozási, tervezési, adatszolgáltatási kötelezettségek teljesítésének ellenőrzése,
b) a közbeszerzési eljárásokkal kapcsolatos dokumentáltság és a jelen utasítás betartásának ellenőrzése.
IV. FEJEZET
A központosított közbeszerzési eljárás alkalmazásának szabályai
15. A központosított közbeszerzési eljárás eljárásrendje 43. § (1) A 168/2004. (V. 26.) Korm. rendeletben meghatározott országosan kiemelt termékek beszerzését a központosított
beszerző szervezeten keresztül a  beszerzést kezdeményező szakfőosztály kezdeményezi és a  felelős akkreditált
közbeszerzési szaktanácsadó bonyolítja le. Az eljárások lebonyolítása során a beszerzést kezdeményező szakfőosztály,
a  felelős akkreditált közbeszerzési szaktanácsadó és az  Intézményfelügyeleti és Perképviseleti Főosztály köteles
együttműködni. A  168/2004. (V. 26.) Korm. rendeletben foglalt szabályok teljes körű betartásáért a  beszerzést
kezdeményező szakfőosztály vezetője felelős.
(2) A 168/2004. (V. 26.) Korm. rendeletben meghatározott regisztrációs és adatszolgáltatási feladatok ellátása – ideértve
az adatokban bekövetkezett változások bejelentését és a megrendelés teljesítéséről, adatairól és minősítéséről való
tájékoztatást –, valamint az adatok központi beszerző szervezet részére való megküldése a szakfőosztály feladata.
16. Egyéb rendelkezések 44. § (1) A  közbeszerzési eljárások során benyújtott ajánlatokat, részvételi jelentkezéseket és az  eljárás során keletkezett
valamennyi eredeti iratot irattárazásra a szakfőosztály készíti elő, és a szerződés megkötését követő hatvan napon
belül – kivéve az európai uniós forrásból megvalósuló beszerzések esetében – az iratkezelési szabályzatban foglaltak
alapján, egy főszám alatt, a  Központi Iratkezelő Iroda részére irattárazás céljából az  aláírt szerződés egy eredeti
példányát átadja.
(2) A közbeszerzési eljárás során keletkezett valamennyi dokumentum egy másolati példánya az Intézményfelügyeleti és
Perképviseleti Főosztályon kerül elhelyezésre.
(3) A közbeszerzési eljárások iratanyagát és ahhoz kapcsolódó egyéb iratokat a Közbeszerzési Döntőbizottság részére
– amennyiben azt kéri – az Intézményfelügyeleti és Perképviseleti Főosztály küldi meg.
(4) A  (3)  bekezdésben megjelölt szervezeten kívüli egyéb illetékes ellenőrző szerv részére – kérelem alapján –
a  közbeszerzési eljárásokkal kapcsolatos iratokat a  közbeszerzésben érintett szakfőosztály vezetője
az Intézményfelügyeleti és Perképviseleti Főosztály koordinációjában, iratjegyzéken adja át.
17. Záró rendelkezések 45. § (1) Ez az utasítás a közzétételét követő napon lép hatályba.
 (2) Az utasítás rendelkezéseit a hatálybalépése előtt megkezdett közbeszerzési eljárásokra is alkalmazni kell.
46. § Hatályát veszti a Földművelésügyi Minisztérium Közbeszerzési és Beszerzési Szabályzatának kiadásáról szóló 8/2016.
(V. 11.) FM utasítás.
Dr. Fazekas Sándor s. k.,
 földművelésügyi miniszter


type: legislation

jurisdiction: Hungary

text:
15/2013. (I. 21.) KE határozata bírói kinevezésről.
Az Alaptörvény 9. cikk (3) bekezdés k) pontja, valamint a bírák jogállásáról és javadalmazásáról szóló 2011. évi
CLXII. törvény 3. § (2) bekezdése alapján – az Országos Bírósági Hivatal elnökének javaslatára – dr. Dubeczné dr. Horányi
Cintiát 2013. január 15. napjától 2016. január 14. napjáig terjedő időtartamra bíróvá kinevezem.
Budapest, 2013. január 9. Áder János s. k.,
köztársasági elnök


text:
1531/2015. (VII. 31.) Korm. határozata az erdélyi oktatási és kulturális célú programok, beruházások megvalósításának finanszírozása érdekében a rendkívüli kormányzati intézkedésekre szolgáló tartalékból történő előirányzat-átcsoportosításról.
A Kormány
 1. az  államháztartásról szóló 2011. évi CXCV. törvény 21.  § (6)  bekezdése alapján elrendeli az  erdélyi oktatási és
kulturális célú programok, beruházások megvalósításának finanszírozásához szükséges 1470,4 millió forint,
1.  melléklet szerinti egyszeri átcsoportosítását elszámolási, a  fel nem használt rész tekintetében visszafizetési
kötelezettséggel a  Magyarország 2015. évi központi költségvetéséről szóló 2014. évi C. törvény (a  továbbiakban:
Kvtv.) 1. melléklet XLII. A költségvetés közvetlen bevételei és kiadásai fejezet, 42. Alapok támogatása cím, 2. Bethlen
Gábor Alap támogatása alcím javára, a  Kvtv. 1.  melléklet XI. Miniszterelnökség fejezet 32. Rendkívüli kormányzati
intézkedések cím terhére;
Az átcsoportosítás tekintetében:
Felelős: nemzetgazdasági miniszter
Határidő: azonnal Az elszámolás, illetve visszafizetés tekintetében:
Felelős: nemzetpolitikáért felelő miniszterelnök-helyettes
Határidő: 2016. június 30.
2. felhívja a nemzetgazdasági minisztert, hogy 2016. évben 130 millió forintot biztosítson a célok megvalósítására;
Felelős: nemzetgazdasági miniszter
Határidő: a felmerülés ütemében
3. felhívja a nemzetgazdasági minisztert, hogy 2017. évben 80 millió forintot biztosítson a célok megvalósítására.
Felelős: nemzetgazdasági miniszter
Határidő: a felmerülés ütemében
Orbán Viktor s. k.,
 miniszterelnök


text:
34/2012. (XII. 10.) NGM rendelete dohánytermék-kiskereskedelmi tevékenység engedélyezése során a vámhatóság által lefolytatott eljárásokért fizetendő igazgatási szolgáltatási díjak mértékéről, valamint a díjak beszedésének, kezelésének, nyilvántartásának és visszatérítésének részletes szabályairól.
A fiatalkorúak dohányzásának visszaszorításáról és a dohánytermékek kiskereskedelméről szóló 2012. évi CXXXIV. törvény
26. §-ában kapott felhatalmazás alapján, az egyes miniszterek, valamint a Miniszterelnökséget vezető államtitkár feladat- és
hatásköréről szóló 212/2010. (VII. 1.) Korm. rendelet 73. § c) pontjában meghatározott feladatkörömben eljárva a következőket
rendelem el: 1. § (1) A dohánytermék-kiskereskedelmi tevékenység engedélyezése iránti eljárásért fizetendő igazgatási szolgáltatási díj
(a továbbiakban: díj) mértéke 27 500 forint. (2) Az (1) bekezdés szerinti engedély módosításáért 14 000 forint díjat kell fizetni.
(3) A díjat a Nemzeti Adó- és Vámhivatal dohánytermék-kiskereskedelmi tevékenység engedélyezése iránti eljárás
lefolytatására illetékes regionális vám- és pénzügyőri főigazgatósága részére, az 1. mellékletben meghatározott
előirányzat-felhasználási keret számla javára banki átutalással, vagy fizetési számlára történő készpénzbefizetéssel kell
teljesíteni. Az átutalási megbízás közlemény rovatába az igazgatási szolgáltatási díj megjegyzést, valamint
a kérelmező adószámát fel kell tüntetni. (4) A díj megfizetéséről szóló igazolást csatolni kell az eljárást megindító kérelemhez.
2. § A díj a Nemzeti Adó- és Vámhivatal bevétele. A díj nyilvántartására és elszámolására a költségvetés alapján gazdálkodó
szervek beszámolási és könyvvezetési kötelezettségéről szóló jogszabály előírásait kell alkalmazni.
3. § E rendelet a kihirdetését követő 31. napon lép hatályba.
Dr. Matolcsy György s. k.,
nemzetgazdasági miniszter